《东风第一枝 题汪梦梧“庚岭探梅图”》
清代·江瑛

淡雪初晴，东风乍暖，南枝消息先逗。分明驿使，传来芳信，悄吹先袖。

蛮烟瘴雨，催□过、黄昏时候。暗记省、醉月罗浮，梦里仙踪如旧。

啼翠羽、珍禽还又。对镜影、缟衣人瘦。绿腰谩读新声，幽思渐消残酒。

香韵依然，念索笑、疏林知否。料也应、吹笛空山，闲忆江城春昼。

作者简介：江瑛，字蕊珊，甘泉人，解元江璧妹，汪阶符室。